Sürəyya Qacar

Sürəyya xanım Sədrəddin Mirzə qızı Qovanlı-Qacar () — Azərbaycan müğənnisi, Azərbaycan SSR (1954) və Ermənistan SSR xalq artisti.

Həyatı
Sürəyya Qacar 1 may 1910-cu ildə Şuşa şəhərində anadan olmuşdur.  1927 ildə Bakı Pedaqoji Texnikumunu bitirmişdi. 1927-39-cu illərdə Azərbaycan Opera və Balet Teatrının solisti olmuş, burada Leyli, Əsli, Gülnaz, Asya ("Leyli və Məcnun", "Əsli və Kərəm", "O olmasın, bu olsun", "Arşın mal alan", Ü. Hacıbəyli), Şahsənəm ("Aşıq Qərib", Z. Hacıbəyli) partiyalarında çıxış etmişdir. 1940-cı ildən Azərbaycan Dövlət Filarmoniyasında solist (fasilələrlə), 1968 ildən vokal üzrə məsləhətçi-müəllim işləmişdi. Repertuarında Azərbaycan xalq mahnıları, muğamlar, eləcə də xarici ölkə xalqlarının və bəstəkarlarının mahnıları əsas yer tutmuşdu. O, 27 iyul 1992-ci ildə vəfat edib.

 Partiyaları 
 Leyli - Leyli və Məcnun (Üzeyir Hacıbəyov)
 Əsli - Əsli və Kərəm (Üzeyir Hacıbəyov)
 Gülnaz - O, olmasın, bu olsun (Üzeyir Hacıbəyov)
 Şahsənəm - Aşıq Qərib (Zülfüqar Hacıbəyov)

Mükafatları
Sürəyya xanım  Qacar Azərbaycan SSR (1954 oktyabr) və Ermənistan SSRxalq artisti fəxri adını almış, iki dəfə "Şərəf nişanı" ordeni ilə təltif edilmişdi.

 Ailəsi 
Atası Sədrəddin Mirzə Qacar məşhur Bəhmənilər ailəsinə mənsub olmuşdur. Bəhməni ailəsi Qacarlar sülaləsinin bir tirəsi olmuş və ailənin əsasını qoyan Bəhmən Mirzə Qacar bir müddət İran Azərbaycanının valisi kimi çalışmışdır. Aprel işğalından sonra (1920) Sədrəddin Mirzə bolşeviklər tərəfindən həbs edilərək Arxangelskə sürgün olunmuş, bir ildən sonra isə Ryazan şəhərində güllələnmişdir.Azərbaycan Xalq Cumhuriyyəti. II cild. Bakı,2005

 İstinadlar 

Mənbə



Kateqoriya:Şuşada doğulanlar
Kateqoriya:1910-cu ildə doğulanlar
Kateqoriya:1992-ci ildə vəfat edənlər
Kateqoriya:Qacar şahzadələri
Kateqoriya:Azərbaycan SSR xalq artistləri
Kateqoriya:Opera ifaçıları
Kateqoriya:Bəhməni ailəsi
Kateqoriya:Azərbaycan müsəlmanları
Kateqoriya:SSRİ-nin opera müğənniləri
Kateqoriya:Azərbaycanın opera müğənniləri
Kateqoriya:Ermənistanın opera müğənniləri